生酮飲食

生酮飲食，飲食方法一種，多食高脂肪、適量食蛋白質、同少食醣，從而，迫人體燒脂肪而非醣，類似飢餓狀態。如此飲食，本來用於醫細蚊仔癲癇。正常之下，醣經人體吸收，轉化為葡萄醣，運去身體各處並供應能量，尤其係大腦。然而生酮飲食攝取少量醣，肝臟就轉脂肪做脂肪酸同酮體。酮體運到腦部，取代葡萄醣成為能量來源。血中酮體含量達到一定程度，即為酮症，會舒緩癲癇發作次數。兒童青年癲癇病患之中，用過生酮飲食，有半數發作次數減到原來一半，而且就算停用生酮飲食後，仍然有效。生酮飲食對癲癇成年人都有幫助，而且無咁嚴格方案，例如調整過阿特金斯健康飲食法，都有類似效果。生酮飲食常見副作用有便秘，約三成患者有類似問題。咁因為限制液體攝取所造成。早期生酮飲食要求限制液體攝取，亦成為生酮飲食特色，不過噉會提高腎結石風險，因此已唔再限制液體攝取。生酮飲食可配多多蔬菜一齊食，以免便秘同營養不全嘅問題。

初初生酮飲食，用以治療，只提供足夠供身體成長、組織修復、以及有足夠食物熱量蛋白質。兒童體重，維持到其年齡及身高下嘅理想值內。標準治療用嘅生酮飲食，一九二〇年代發展，用來治療兒童癲癇，之後十年廣為使用。然而之後發明有效藥物，生酮飲食治兒童癲癇，就日漸減退。標準生酮飲食中，脂肪、蛋白質及醣類嘅重量，有一定比例，脂肪對蛋白質及醣類混合物，比例為四比一。因此唔食高醣類食物，如穀、麵飽，意大利粉、其他富含澱粉或糖份嘅蔬菜水果、以及糖，飲食上亦會加多脂肪食物，如堅果、奶油、牛油、椰子油、牛油果等等。大部份食物中脂肪，由長鏈脂肪酸所組成，然而碳鏈較短生酮效果更好。生酮飲食中有種變體稱為生酮飲食，用富含中鏈脂肪酸椰子油作為脂肪來源，提供一半熱量來源。因為飲食攝取脂肪量較少，會攝取較多醣類及蛋白質，食物選擇上較為自由。

一九九〇年代中期，荷里活製片人個仔有嚴重癲癇，受惠於生酮飲食而良好控制。占亞伯拉罕創立了查理基金會推廣生酮飲食。曾在NBC《日界線》節目中推廣，1997年由梅麗史翠普主演電視影集都是有此主題。查理基金會贊助多中心學術研究，其結果一九九六年發表，科學家多咗關注生酮飲食。

除癲癇外，目前亦研究緊生酮飲食對於其他神經疾病，有冇治療效果，如阿茲海默症 、肌肉萎縮性脊髓側索硬化症、自閉症、腦癌、頭痛、腦損傷、疼痛、柏金遜症及睡眠障礙。

攷 
 Matthew's Friends. A UK charity and information resource.
 The Charlie Foundation. A US charity and information resource, set up by Jim Abrahams.
 epilepsy.com: Dietary Therapies & Ketogenic News. Information and regular research news updates.
 A Talk with John Freeman: Tending the Flame. An interview discussing the ketogenic diet that appeared in BrainWaves, Fall 2003, Volume 16, Number 2.

高脂飲食
低醣飲食
含未審閱譯文嘅版